Τζον Μπάτσαρ
Ο **Τζον Μπάτσαρ** (John Bachar) (23 Μαρτίου, 1957 – 5 Ιουλίου, 2009) ήταν Αμερικανός αναρριχητής γνωστός για την ικανότητά του να αναρριχάται δίχως σκοινί σε ελεύθερη μοναχική αναρρίχηση.

Βίος
----

Ο Μπάτσαρ γεννήθηκε το 1957. Μεγάλωσε στο Λος Άντζελες της Καλιφόρνια και ξεκίνησε την αναρρίχηση στο Στόνι Πόιντ (Stoney Point), Καλιφόρνια. Παρακολούθησε το πανεπιστήμιο της Καλιφόρνια στο Λος Άντζελες (UCLA), όπου ο πατέρας του εργαζόταν ως καθηγητής μαθηματικών. Αργότερα εγκατέλειψε το πανεπιστήμιο για να ασχοληθεί επαγγελματικά με την αναρρίχηση. Αποκτώντας εμμονή με το άθλημα, βούτηξε κυριολεκτικά σε βιβλία φυσικής άσκησης και διατροφής, που τον βοήθησαν να ξεπεράσει τους αναρριχητές εκείνης της εποχής.

Ο Τζον Λονγκ (John Long), που συναντήθηκε με τον Μπάτσαρ στις αρχές της δεκαετίας του '70, έδειχνε το ίδιο ενδιαφέρον για τη φυσική άσκηση και έπεισε τον Μπάτσαρ να δοκιμάσει την ελεύθερη μοναχική αναρρίχηση, ξεκινώντας με την κλασική διαδρομή *Double Cross* (5.7) στο Εθνικό πάρκο Τζόσουα Τρι (Joshua Tree National Park). Ο Μπάτσαρ έθεσε διάσημα προς επίλυση ζητήματα μπούλντερινγκ στο Τζόσουα Τρι, όπως το *Planet X* (V6) και το *So High* (V5).

Αργότερα ο Μπάτσαρ διέμενε στο Τουίν Λέικς (Twin Lakes) κοντά στο Μαμούθ Λέικς της Καλιφόρνια και ήταν διευθυντής σχεδιασμού της Acopa International LLC, μιας εταιρείας που παράγει αναρριχητικά υποδήματα.

Στις 13 Αυγούστου, 2006, ενεπλάκη σε σοβαρό τροχαίο ατύχημα στο οποίο υπέστη σοβαρά κατάγματα. Δύο χρόνια μετά στις 5 Ιουλίου του 2009 σκοτώθηκε σε ατύχημα κατά τη διάρκεια ελεύθερης μοναχικής αναρρίχησης στο Ντάικ Γουόλ, στο Μαμούθ Λέικς της Καλιφόρνια

Αξιοσημείωτες αναρριχήσεις
--------------------------

Ο Μπάτσαρ τράβηξε το ενδιαφέρον του αναρριχητικού κόσμου για τις αναρριχήσεις του στο Γιοσέμιτι, όταν σκαρφάλωσε μοναχικά τη διαδρομή *New Dimensions* (5.11a) και στο *The Nabisco Wall*, τις *Waverly Wafer* (5.10c), *Wheat Thin* (5.10c), *Butterballs* (5.11c R) και την *Butterfingers* (5.11a). Γνωστός για τη φυσική του κατάσταση, το πεδίο κατασκήνωσής του ήταν γεμάτο προπονητικό εξοπλισμό, στον οποίο συμπεριλαμβανόταν οι κρεμαστές κλίμακες, γνωστές ως Κλίμακες Μπάτσαρ. Στην κορυφή της φυσικής του κατάστασης ο Μπάτσαρ μπορούσε να εκτελέσει έλξη στο μονόζυγο με το ένα χέρι κρατώντας βάρη 12.5 lbs στο άλλο.

Ήταν τόσο σίγουρος για τη φυσική του κατάσταση, ώστε το 1981 υποσχέθηκε «$10,000 ανταμοιβή για οποιονδήποτε μπορούσε να τον ακολουθήσει για μια ολόκληρη μέρα». Κανείς δεν αποκρίθηκε στην πρόκληση. Την ίδια χρονιά άνοιξε τη διαδρομή *Bachar-Yerian* (5.11c R/X) στο Τουόλουμν Μίντοους (Tuolumne Meadows) με τον Ντέιβ Γιέριαν (Dave Yerian), εξέχουσα ως πρώτη διαδρομή για την εποχή της. Ο Μπάτσαρ ήταν επικριτικός σε αναρριχητικές τακτικές όπως η χρήση μπουλονιών στο ραπέλ, που έγινε τους συρμού κατά τη δεκαετία 1980.

Το 1986, Ο Μπάτσαρ μαζί με τον Πίτερ Κροφτ διασύνδεσαν τη διαδρομή Ελ Καπιτάν και Χαλφ Ντομ, αναρριχώμενοι ένα κάθετο μίλι σε λιγότερο από 14 ώρες. Στη δεκαετία 1990 ο Μπάτσαρ σκαρφάλωσε μοναχικά την *Enterprise* (5.12b) στο Όουενς Ρίβερ Γκορτζ (Owens River Gorge) και την *The Gift* (5.12c) στο Ρεντ Ροκς (Red Rock Canyon National Conservation Area) για το βίντεο της σειράς *Masters of Stone*. Εμφανίστηκε επίσης στο ντοκιμαντέρ *Bachar: One Man, One Myth, One Legend* (2005), του Μάικλ Ρέαρντον.

Σημειώσεις παραπομπές
---------------------

1. ↑  Robinson, Rob. «John Bachar Southeast Tour - November 2008». climbing.com. Αρχειοθετήθηκε από το πρωτότυπο στις 9 Ιουλίου 2009. Ανακτήθηκε στις 7 Ιουλίου 2009.
2. ↑  Robert Miramontes, *A Complete Bouldering Guide To Joshua Tree National Park*, K. Daniels and Associates, 2003
3. ↑  Douglas, Ed (2009-07-10). «John Bachar». London: The Guardian.. Ανακτήθηκε στις 2009-07-10.
4. ↑  Ryan, Mick (6 Ιουλίου 2009). «John Bachar Passes». UKClimbing.com. Ανακτήθηκε στις 7 Ιουλίου 2009.
5. ↑  «Climbing icon John Bachar dies after apparent Mammoth Lakes fall». LA Times. 2009-07-06.. Ανακτήθηκε στις 2009-07-07.
6. ↑  Brick, Michael (2009-07-08). «John Bachar, Rock Climber, Dies at 51; Daredevil With Uncompromising Style». New York Times.. Ανακτήθηκε στις 2009-07-10.
7. ↑  Mark Kroese, *Fifty Favorite Climbs: The Ultimate North American Tick List*, The Mountaineers Books, 2001
8. ↑  Michael Reardon, *Bachar: One Man, One Myth, One Legend*, Jumprunner Productions, 2005
9. ↑  Alexander Huber and Heinz Zak, *Yosemite: Half a Century of Dynamic Rock Climbing*, Menasha Ridge Press, 2003

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζον Μπάτσαρ** |

* Acopa International LLC
* The Economist, July 16th 2009, Obituary: John Bachar

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 6650169
* **Europeana**: agent/base/462
* LCCN: n95116861
* ISNI: 0000 0000 4529 1228

 |

 |